Kataro vyrų futbolo rinktinė
Kataro vyrų futbolo rinktinė – Katarui atstovaujanti nacionalinė futbolo komanda, kurią kontroliuoja Kataro futbolo asociacija. Rinktinė nė karto nedalyvavo pasaulio čempionate, bet dalyvavo 10 žemyno čempionatų. Kataro rinktinė 2007 m. tapo Azijos žaidynių, kurios vyko Dohoje, nugalėtojais, finale nugalėjusi Irano rinktinę. 2019 m. Kataro rinktinė laimėjo Jungtiniuose Arabų Emyratuose vykusį AFC Azijos taurės čempionatą. Katariečiai per turnyrą įmušė 19 įvarčių, o praleido tik 1. Finale jie rezultatu 3–1 nugalėjo daugkartinius Azijos čempionus japonus. 2024 m. Katare organizuotame čempionate rinktinė šį pasiekimą pakartojo. Kataras rengė 2022 m. pasaulio futbolo čempionatą, todėl šios šalies komanda automatiškai pateko į turnyrą. Tai buvo pirmas kartas, kai Kataro futbolo rinktinė dalyvavo pasaulio futbolo čempionate. Taip pat Kataras tapo pirmąja šalimi iš Arabų šalių organizavusia pasaulio futbolo čempionatą.